شەفەق نیوز/ ملیاردێریگ یابانی و یاوەرەگەی وەگەرد گەشتیاریگ ئاسمانی، ئمڕوو دووشەممە، وە ئارامی ئەرا زەۊی گلەو خواردن، دۊیای ١٢ رووژ لەناو وێستگەی ئاسمانی ناودەوڵەتی،  لە تەقەلای چەن ئاژانسیگ ئاسمانی ئەرا زیایکردن گەشتەیل ئاسمانی وەرەو بۆشایی.
کەپسوول ئاسمانی ڕووسی "سويوز' لەبان زەۊی نیشتەو، و ملیاردێر یوساکو مایزاوا، و بەرهەمکار فیلمەیل یوزو هیرانو، و ئەلیکساندەر میسورگین گشتیار ئاسمانی لەناوی بۊین، ئەوەیش لە هاماریەیل کازاخستان.
لەوەر تەم و رەوشەیل کەشوهەوا،  توانای هەلیکۆپتەر ئەرا رەسین وەپیان لەوەخت داوەزینیان نەۊی، ئەراوە وە ماشینەیلیگ تایبەت رەسینە ئەو کەسەیلە ک لە  ئاسمان گلەو خواردنە، و رەوش تەندروسییان خاسە.
